alexandrainst/scandi-wiki huggingface dataset:
Fam Irvoll

Fam Margrethe Irvoll (født 16. oktober 1980 i Oslo) er en norsk moteskaper som er kjent for sine kreasjoner for kvinner, sine illustrasjoner og sitt grafiske lekne uttrykk.

I tillegg til å være klesdesigner, illustrerer Fam Irvoll bøker for Gyldendal, Ascheough og Cappelen Damm. Fam Irvoll driver også et kreativt grafisk byrå ved navn Fun By Fam.

Oppvekst 
Irvoll vokste opp i Oslo, og gikk på Ris ungdomsskole. Deretter var hun elev ved Hartvig Nissens skole. Hun gikk ut derfra i 1999, i likhet med Christian Rubeck, Odd-Magnus Williamson og Henrik Thodesen.

Utdannelse og karriere 
Irvoll er utdannet ved Esmod (2005) i Oslo og Central St. Martins (2008) i London. Hun har designet klær for  Lady Gaga, Beyonce, Dua Lipa, Billie Eilish, Nicki Minaj, Marina, Rihanna, Pixie Geldof, Alice Delall, Katy Perry, Tyra Banks, Paloma Faith, Lily Allen, Jessie J, Spice Girls, Azelia Banks og Girls Aloud. I Norge er klærne hennes blitt brukt av Turboneger, Highaskite, Karpe, Mariann Thomassen og Charlotte Thorstvedt.

Irvoll har jobbet som assistent for blant annet Vivienne Westwood (London), Gareth Pugh (London), Alexander McQueen og Peter Løchstøer. Hun har deltatt med visninger på Oslo Fashion Week hver sesong siden debuten i 2005, og i august 2010 viste hun for første gang en kolleksjon for barn: Little Cupcakes. 

Høsten 2011 fikk Irvoll sin egen dokumentarserie på TV2 Bliss. Serien fikk tittelen FAM. Fam Irvoll har også vært dommer i det britiske moteprogrammet The fashion correspondant search.

I februar 2012 hadde Irvoll sitt første soloshow under London Fashion Week.

Hun drev klesforretningen Fam Irvoll Shop på Grünerløkka i Oslo, men la ned driften i 2013.

Etter to år uten visninger startet hun igjen med motevisning i Oslo i februar 2016. Våren 2017 lanserte hun sin egen kolleksjon med russeklær, som blant annet omfatter en turban-modell og en hijab-modell. Høsten 2017 hadde hun en ny visning under moteuken Oslo Runway.

Bibliografi 
 2015: Hysj jeg fargelegger (Cappelen Damm)
 2015: Tegn et hjerte til meg (Cappelen Damm)

Referanser

Eksterne lenker 
 
 
 
  Fam Irvoll Spring/Summer 2013 Collection hos Retox Magazine
  Søte toner for Fam Irvoll hos Dagsavisen
  Hun er norsk stjernedesigner hos Vg.no
  Ønsker trangere nåløye for designere hos Aftenposten.no

Norske moteskapere
Skal vi danse-deltakere
Leland H. Hartwell

Leland H. Hartwell (født 30. oktober 1939 i Los Angeles, California) er en amerikansk biolog. Han ble tildelt Nobelprisen i fysiologi eller medisin i 2000 for sine funn om kontrollen av cellesyklusen. Han delte prisen med engelskmennene Tim Hunt og Paul Nurse.

Hartwell tok doktorgrad ved Massachusetts Institute of Technology i 1964, og i 1968 ble han professor ved University of Washington. Fra 1997 har han vært president og direktør ved Fred Hutchinson Cancer Research Center.

Cellene i kroppen har alle oppstått gjennom deling fra en eneste celle, den befruktede eggcellen. Også hos voksne deles stadig enorme mengde celler for å erstatte de som dør. For at en celle skal kunne dele seg, må den vokse i størrelse, kopiere sin genomet og eksakt fordele den til dattercellene. Disse prosesser samordnes i cellesyklusen.

Hartwell oppdaget en klasse gener som kontrollerer cellesyklusen. En av disse genene har en sentral rolle for å starte hver nye sellesyklus, og kalles derfor «start». Hartwell innførte også begrepet kontrollstasjoner («checkpoints») som innebærer at cellesyklusen stanser opp når cellens DNA utsettes for skader. Målet er at genomet vil ha tid til å repareres før cellen går til neste fase av cellesyklusen.

Paul Nurse identifiserte en av nøkkelkomponentene i kontrollen av cellesyklusen, CDK (cyklinavhengig kinas). Han viste at CDK har bevart sin funksjon gjennom evolusjonen. CDK driver cellesyklusen ved å kjemisk påvirke (fosforylere) andre proteiner.

Hunt opdpaget cyklinene, det vil si de proteiner som regulerer CDKs funksjon. Han viste at cyklinene brytes ned i forbindelse med celledelingen, en mekanisme som viste seg å være sentral for kontrollen av cellesyklusen.

Hartwell ble tildelt Albert Lasker Basic Medical Research Award i 1998.

Referanser

Eksterne lenker 

Biologer fra USA
Professorer fra USA
Nobelprisvinnere fra USA
Nobelprisvinnere (fysiologi eller medisin)
Personer fra Los Angeles
Fødsler i 1939
Svartrumpeedderkopp

Svartrumpeedderkopp (Ostearius melanopygius) er en av edderkoppene i gruppen mattevevere og dvergedderkopper (Linyphiidae).

Utseende  
Svartrumpeedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Svartrumpeedderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Ostearius (tysk)

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper
Bonytt

Bonytt er et norsk tidsskrift innenfor interiør og design.

Tidsskriftet ble etablert av møbelhandler Per Tannum og interiørarkitekt Arne Remlov i 1941, da første årgang ble utgitt. Det ble gitt ut 12 nummer det første året og bladet inneholdt emner innenfor kunst, arkitektur, interiør og design. Til langt inne på 1960-tallet var det landets viktigste tidsskrift for formidling og diskusjon rundt disse emnene. Det har også vært offisielt organ for Landsforeningen Norsk Brukskunst. I perioden 1968–1982 ble tidsskriftet utgitt med tittelen Nye bonytt, også i Sverige en tid fra 1975. Tore Giljane var i mange år dets eier og redaktør, før han i 1992 gikk til Hytteliv.  Han mottok i 1991 Maihaugprisen for sitt virke.

I 2002 overtok Norsk Folkemuseum arkivet tilknyttet  Bonytts virksomhet i årene 1968-1989. Arkivmaterialet består av bl.a. 16 000 fotografier, korrespondanse, magasiner o.a. Mye av fotomaterialet er tilgjengelig gjennom Digitalt Museum

Artiklene kan søkes opp i referansedatabasen Kunstbib. Forøvrig har de utgitt mange bøker.

Utgivelser

Opplag
Bekreftede netto opplagstall fra Mediebedriftenes Landsforening:
 2011: 46 004
 2012: 43 468
 2013: 43 726
 2014: 40 783
 2015: 35 034
 2016: 38 492
 2017: 36 876
 2018: 30 724
 2019: 29 178
 2020: 30 723
 2021: 30 515

Referanser

Eksterne lenker 
 Bonytt-fotografier fra Norsk Folkemuseum på Digitalt Museum

Norske tidsskrifter
Publikasjoner etablert i 1941
Design
Turid Jorunn Thune

Turid Jorunn Thune (født 1. august 1956 i Sygnefest Gulen) er seksjonsoverlege ved hudavdelingen på Haukeland universitetssykehus, leder i Medisinsk mållag og styreleder i Norsk Forening for Dermatologi og Venerologi.

Oppvekst og utdannelse 
Thune ble født i Sygnefest i Gulen 1. august 1956. Hun gikk på realskole i Balestrand og gymnas i Sogndal. Legeutdanningen tok hun ved UiB, og gjennomførte turnustjeneste ved sykehuset i Kristiansund.

Referanser 

Norske leger
Personer fra Gulen kommune
Fødsler i 1956
Nynorskforkjempere
Werner Arber

Werner Arber (født 3. juni 1929 i Gränichen i Sveits) er en sveitsisk mikrobiolog og nobelprisvinner. Han ble tildelt Nobelprisen i fysiologi eller medisin sammen med amerikanerne Daniel Nathans og Hamilton O. Smith i 1978 for deres funn av restriksjonsenzymer. Dette er enzymer som kun deles ved en spesifikk DNA-sekvens. Dette er svært nyttig når man vil modifisere gener for å studere deres funksjon, men også for å gener inn i vektorer.

Referanser

Eksterne lenker 

Sveitsiske forskere
Mikrobiologer
Sveitsiske nobelprisvinnere
Nobelprisvinnere (fysiologi eller medisin)
Personer fra kanton Aargau
Fødsler i 1929
Røyrivannskoia

Røyrivannskoia er en ubetjent overnattingshytte i Østmarka ved Oslo. Hytta drives av DNT Oslo og Omegn, og kan brukes både sommer og vinter. Koia har en flott beliggenhet 190 moh ved Røyrivannet og like utenfor Østmarka naturreservat. Brukere av koia disponerer også en kano, og det er gode forhold for kanoturer både nordover og sørover.

Eksterne lenker
 DNT Oslo og Omegn, Røyrivannskoia
 Skiforeningen, markadatabasen om Røyrivannskoia

Østmarka
Byggverk i Lørenskog
Turisthytter i Viken
Samferdsel i Lørenskog
Kai Eide (EP)

Kai Eide er en musikk-EP med Kai Eide, utgitt i 1981.

Sporliste

 «Du er et lite barn»
 «Jeg»
 «Di-l-li-l-li»

EP-plater fra 1981
Norske EP-plater
Kai Eide-album
Tove Bøygard

Tove Helene Bøygard (født 2. mai 1966 i Oslo) er en norsk låtskriver, musiker og sanger. Hun har gitt ut åtte plater med eget materiale, deriblant tre plater i duoen Bøygard sammen med sin søster Anita Bøygard, og de ble i 2014 spellemannominert for plata Blågras på Skrindo.

I 2010 platedebuterte Tove Bøygard som soloartist med albumet Tove Bøygard som lå 3 uker på VG-lista og endte med 12. plass som beste plassering. Hennes andre soloplate, Blåe drag, kom i 2017. Den ble et av det årets mest anmeldte plater, med 25 omtaler der alle som kastet terning gav den fem eller seks. I 2018/19 slapp hun sin tredje soloplate, Jord og i 2021 kom Eld. Hun fikk Gammleng-prisen 2019 i klassen viser.

Diskografi 
 Tove Bøygard (2010)
 Blåe drag (2017)
 Jord (2018)
 Eld (2021)

Singler
 Alle skal med (2009)
 Alle ting kan snu (2010)
 Sommer (2012), med Dag Ringstad
 Prestekrage-dager (2014), med Hege Rimestad
 Ta meg med (2014)
 Eit heilt almindeleg liv (2015)
 Alle desse dagan (2015)
 Holdeplass (2016)
Folkestyre (2017)
 Blåe drag (2017)
 Natta lang (2017), med Frode Johansen
Hjarte (2018)

Bøygard 
 Belly Dream (2004)
 Røre ved deg (2008)
 Blågras på Skrindo (2013)

Singler
 Welcome Now (2003), med Aslag Haugen
 Who Did This to You (2004)
 Nokon som deg/Røre ved deg (2007)
 Sumarmorgon (2013)
 Blågras på Skrindo (2013)
 Frank (2013)
 Småsko (2013)

PearlyCatz 
 Hallingpünk (2008)
Singler/EP-er
 Svolten (2006)
 No ell alder (2006)
 Harald (2007)
 Te fjells (2009)
 Kjærleik på halling (2011)
 KUR (2017)

Hank's a lot 
 Luta lei (2012)
 Hjertesjuk Blues (2012)

The Pineapple Chunks 
 Coming Creeping Crawling (1994)

Deltar på 
 Stiff Nipple Records: Stiff Nipples Volume One (1993)
 Trond Granlund: En litt forvirra fyr (2005)
 Joachim Nielsen-hyllest: Det beste til meg og mine venner (2005)
 Artistforbundet: Out of Norway – Selected Songs From Norwegian Artists (2005)
 Jan Dahlen and the Shotgun Riders: Love and Affection (2006)
 Bobby Bare: Dreams of Yesterday (2009)
 MTG Music: Fight Apathy – 46 artister, 31 nyinnspillinger (2009)
 Per O Noss: Hallingdølens kniv (2010)
 Bøyen Beng: Perle (2010)
 Kåre Nybakk: Den blå flanellograf (2011)
 Women in Blues: Broken Soul Blues (2012)
 Marshall Monrad Band: Minerals & Mud (2012)
 Jonas Fjeld: ABO (2012)
 Rune Rudberg Band: Tro (2013)
 Jonas Fjeld & Chatham County Line: Western Harmonies (2013)
 Kystfolket: Kystfolket (2014)
 Tsarsten & The Freudian Slippers: In the Land of Me (2014)
 Rune Rudberg Band: På konsert med Rune Rudberg Band (2014)
 Tsarsten & The Freudian Slippers: Caravan Serai (2015)
 Rune Rudberg Band: Levd liv (2015)
 ESS Engros: Norwegian Country Girls (2015)
 Perlemor: Lyden av Tøyen (2016)
Rune Rudberg: 20 største hits (2016)
 Trond Granlund: 50 år på veien Vol. 2 (2016)
 Frode Johansen: For sånne folk som dere... (2017)

Referanser

Eksterne lenker   
 
 
 
 

Norske sangere
Norske låtskrivere
Ski-VM 1980

Ski-VM 1980 i langrenn, 20 kilometer for kvinner ble arrangert  i  Falun i Sverige 9. mars 1980. Det ble arrangert verdensmesterskap kun i denne øvelsen fordi den ikke var en del av Vinter-OL 1980 i Lake Placid.

20 km langrenn, kvinner 
9. mars

Medaljestatistikk

Nasjoner

Referanser

Eksterne lenker 
 sports123.com – Liste over verdensmestere på 20 km langrenn for damer: 1978–1987

Kilder 
 1980 World Championships hos skisport365.com

Ski-VM
Internasjonale mesterskap i 1980
Internasjonale mesterskap i Sverige
Falu kommune
Sport i Sverige i 1980
Langrenn i 1980
Langrenn i Sverige
Juha Mieto (EP)

Juha Mieto er en musikk-EP med Null$katte$nylterne, utgitt i 2001.

Sporliste

 «Juha Mieto» (Null$katte$nylterne)
 «Slå» (Null$katte$nylterne)
 «Sailorman» (Turboneger)
 «5 4 3 2 1» (Null$katte$nylterne)

Medvirkende

Null$katte$nylterne
 Mikael Dahl - sang, munnspill
 Åsmund Prytz - gitarer, vokal 
 Lars Espen Reitan - gitarer vokal 
 Eirik Øien - bass, gitarer, vokal
 Tom Kenneth Alte - trommer, vokal

Øvrige medvirkende
 Terje Tranaas - produsent, orgel
 Stian Omenås - trompet og vokal på Juha Mieto
 Ola Krystad - trombone og vokal på Juha Mieto
 Geir Johansen - miksing, vokal 
 Stine Bendiksen - artwork 
 Rosa Rodriguez - fotograf

Eksterne lenker
 Juha Mieto

EP-plater fra 2001
Null$katte$nylterne-album
Carrie Ingalls

Caroline Celestia «Carrie» Ingalls Swanzey (født 3. august 1870, død 2. juni 1946) var en av forfatteren Laura Ingalls Wilders søstre og det tredje av familiens fem barn. Hun ble født ikke langt fra Independence, Kansas.

Ifølge storesøstera Laura, var det Carrie som hadde slitt mest med tanke på helsa i løpet av- og etter "den lange vinteren". I kapittel 12 i boka Little Town on the Prairie sier Laura at Carrie ikke kom seg etter den lange vinteren som hun skulle. Hun var ikke konstant syk, men hun hadde ikke den samme robuste helsa som de andre i familien hadde. Laura fortalte også at hun om morgenene f. eks. kunne huske leksene i staving, men da læreren, Eliza Jane Wilder, skulle kalle henne frem til tavla for å stave det hun lærte, hadde hun som regel så vondt i hodet at hun ikke klarte å stave det hun skulle. Dette førte til at hun ble unødig hardt straffet ved at hun måtte skrive tre ord korrekt 50 ganger hver, noe som startet en «krig» mellom Laura, Carrie og lærerinna. (Laura og Carrie ble en dag sendt hjem fra skolen for resten av den dagen, og når Laura og Carrie møter på skolen dagen etter, begynner en periode på flere uker med bråk, spetakkel og uorden mellom alle elevene og læreren.)

Etter å ha tilbragt den siste delen av tenårene med å reise rundt for å prøve å finne et mer komfortabelt klima (hun kom tilbake til De Smet hver gang), begynte hun å jobbe for avisen De Smet News som en trykker før hun etterhvert begynte å jobbe for andre aviser over hele delstaten. Da Carrie var 41 år gammel, i august 1912, giftet hun seg med enkemann David N. Swanzey, best kjent for å ta del i navngivningen av Mount Rushmore. De fikk ingen barn sammen; David hadde to fra hans tidligere ekteskap. Den 8. april 1938 døde ektemannen hennes.

Etter at foreldrene Charles, Caroline og søstera Grace døde, var det Carrie som tok seg av Mary. Da Laura begynte å dele på barndomsminnene hennes i "Little House"- bokserien, var Carrie en entusiastisk medhjelper. Hun hjalp til med å dele minnene med Laura, og hun komplimenterte Laura da Laura skulle utgi den siste boka, "These Happy Golden Years".
Carrie døde den 2. juni 1946, 75 år gammel i Keystone, Sør-Dakota, av en komplisert form for diabetes, en sykdom som både Laura og Grace døde av. Hun ligger begravet i De Smet Cementry.

I media 
 I sesong 1-8 (1974–1982) TV-serien  "Det lille huset på prærien"  og i filmen "Little House Years" (1979) spilte de identiske tvillingene Lindsay og Sidney Greenbush rollen som Carrie Celestia Ingalls Swanzey.
 Haley McCormick spilte rollen som Carrie Celestia Ingalls Swanzey i TV-filmen "Bortenfor prærien: Laura Ingalls Wilders 'sanne' historie" (2000).

Referanser

da:Laura Ingalls Wilder#Lillesøsteren Caroline Celestia Ingalls Swanzey (Carrie Ingalls)

Personer fra Montgomery County i Kansas
Grace Ingalls

Grace Pearl Ingalls (født 23. mai 1877 i Burr Oak i Iowa i USA, død 10. november 1941) var den yngste av Laura Ingalls Wilders fem søsken. 

I voksen alder jobbet Ingalls som lærer på en skole i byen Manchester i Sør-Dakota. Da hun var 24 år gammel giftet hun seg med Nathan William Dow. Paret fikk ingen barn sammen. 

I tillegg til å være bondekone jobbet Ingalls som journalist for flere aviser, og da begge foreldrene døde, tok hun seg av storesøsteren Mary, som var blind.

I media 
 I TV-serien  Det lille huset på prærien ble Grace Pearl Ingalls Dow spilt av Wendi og Brenda Turnbaugh fra sesong 5 til 8 (1978–1982) og i filmen "Little House Years" (1979).
 Courtnie Bull og Lyndee Probst spilte rollen som Grace Pearl Ingalls Dow i den første delen av TV-filmen "Bortenfor prærien: Laura Ingalls Wilders 'sanne' historie" (2000)

Referanser

da:Laura Ingalls Wilder#Lillesøsteren Grace Pearl Ingalls Dow

Personer fra Kingsbury County i Sør-Dakota
Personer fra Winneshiek County i Iowa
Spesialhopprenn i Granåsen

Dette er en liste over spesialhopprenn i Granåsen i Trondheim. Listen inkluderer alle verdenscuprenn, senior-NM (vinter) og senior-VM 1997, samt junior-VM 1984 og den norske hoppuka. Sommer Grand Prix-renn, norgescuprenn, NM på plast eller andre juniorrenn er ikke tatt med.

Den første hoppbakken i Granåsen ble innviet i 1940. Den bakken ble brukt under NM i 1953 samt NM normalbakke på 1970-tallet, og også junior-VM 1984 og den norske hoppuka 1959. Det moderne hoppanlegget med stor- og normalbakke ble bygd i 1990 og modernisert i 2008.

Resultater

Menn

Den norske hoppuka

Verdenscupen, VM og junior-VM

NM

Kvinner

Verdenscupen

NM

Se også
Granåsen skisenter
Skihopping under NM på ski

Kilder
FIS: Resultater
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6 (s. 334-341)
Skisprungschanzen-Archiv: All time results (15. april 2012)
Flere kilder, se Skihopping under NM på ski

Skihopping i Norge
Sport i Trondheim
Sportsarrangementer i Trøndelag
Lister over sportsutøvere
Caroline Ingalls

Caroline Lake Quiner Ingalls (født 12. desember 1839 i Brookfield i Wisconsin, død 20. april 1924 i De Smet i Sør-Dakota) var en amerikansk personlighet som var mor til forfatteren Laura Ingalls Wilder, kjent for sin bokserie Det lille huset på prærien, hvor også Caroline Ingalls er skildret.

Biografi 
Caroline Lake (Quiner) Ingalls hadde til sammen seks søsken, brødrene Joseph, Henry og Thomas, og søstrene Marth, Jane, Eliza og Martha Morse.

Da Caroline var fem år gammel omkom Carolines far, Henry Quiner i en ulykke på Michigansjøen. I 1849 giftet moren hennes seg på nytt, denne gangen med Frederick Holbrock og fikk ett barn med henne, Charlotte «Lottie» Holbrock. Caroline ble glad i den nye stefaren, og da Caroline fødte en sønn ble han oppkalt etter stefaren hennes.

Da Caroline var 16 år gammel begynte hun å jobbe som lærer, og den 1. februar 1860 giftet hun seg med Charles Ingalls. Sammen fikk de fem barn: Mary Amelia Ingalls, Laura Elizabeth Ingalls Wilder, Caroline «Carrie» Celestia Ingalls Swanzey, Charles Frederick «Freddie» Ingalls og Grace Pearl Ingalls Dow. Familien bodde i Wisconsin, Kansas, Minnesota og Dakota-territoriet. 

Caroline døde den 20. april 1924 i en alder av 84 år. Hun ligger i dag begravet i De Smet Cementry sammen med resten av familien, med unntak av Laura.

I media 
 Karen Grassle spilte rollen som Caroline Ingalls i TV-serien Det lille huset på prærien sesong 1-8 (1974–1982), Little House Years (1979) og i den etterfølgende filmen Little House: The Last Farewell (sesong 10, 1984)
 Katy Kurtzman spilte rollen som den unge Caroline Ingalls i en episode som heter «I Remember, I Remember» i sesong fire i TV-serien Det lille huset på prærien (1979).
 Lindsay Crouse spilte rollen som Caroline Ingalls i TV-filmen «Bortenfor prærien: Den 'sanne' historien om Laura Ingalls Wilder» (2000).
 Erin Cottrell spilte rollen som Caroline Ingalls i ABCs miniserie om Det lille huset på prærien (2005).

Referanser

Personer fra Redwood County i Minnesota
Personer fra Kingsbury County i Sør-Dakota
Personer fra Waukesha County i Wisconsin
Bygningskommune

En bygningskommune var før 1970 en enhet innenfor et herred der bygningsloven var gjort gjeldende. Den tidlige bygningslovgivningen var primært rettet mot byene. I bynære og tettbygde strøk på landet hadde man et behov for regulering av byggevirksomheten, og løsningen ble å opprette bygningskommuner.

Historie 

I bygningsloven av 1869 ble det bestemt at en bygningskommune skulle ha et eget bygningskommunestyre med fem medlemmer. De skulle velges av og blant huseiere i området. Det skulle også være en bygningskommisjon, med tre medlemmer som ble utpekt av amtmannen og de valgte representantene.

I 1924 kom en lov om bygningskommuner. Den inneholdt bare mindre endringer av den gamle ordningen, det viktigste var at den ble utskilt som egen lov. En viktig endring som kom var at helserådets myndighet i bygningsrådssaker ble tillagt bygningskommunestyret.

Under andre verdenskrig ble bygningskommunestyrene avløst av nemnder oppnevnt av fylkesmannen. I 1965 kom det så en ny bygningslov for hele landet, og dermed falt grunnlaget for bygningskommuner bort. Bygningskommuneloven ble derfor opphevet i 1970.

Kilder 
 Bergen byarkiv om bygningskommuner

Byplanlegging
Lyngen/Karnes Idrettslag

Lyngen/Karnes Idrettslag er et idrettslag fra Lyngen i Troms som blant annet driver fotball, ski, sykkel og friidrett. Seniorlaget i fotball spiller i 2022 i 4. divisjon avdeling Troms.

Historikk
Lyngen/Karnes, eller L/K som laget også er kjent som, er resultatet av en sammenslåing mellom de to gamle rivalklubbene Karnes Idrettslag og Lyngen Idrettslag – begge stiftet i 1933. Idrettslagene ble formelt fusjonert i 1990, da klubbens fotballag overtok divisjonsstatusen til Lyngen ILs fotballavdeling.

Idretter

Fotball
Lyngen/Karnes spilte sin første sesong i seriesystemet i 1990 på nivå fire, etter å ha overtatt divisjonsstatusen til Lyngen IL, som rykket ned fra nivå 3 i 1989. Karnes IL rykket for øvrig ned til nivå 5 i 1989. I mange år spilte laget på nivå 3 eller var blant topplagene på nivå 4. I 2014 spilte klubben på nivå 5 for første gang. I 2016 vant laget 4. divisjon avdeling Troms og ble KM-mestre. Grunnet omlegging av seriesystemet ble det imidlertid ikke opprykk til 3. divisjon. L/K har dermed spilt de siste sesongene i 4. divisjon avdeling Troms. L/K har også et B-lag, som spiller i 6. divisjon i 2022.

A-stallen 2022
Oppdatert per 18. oktober 2022
  

Kaptein: Kristian Bjørn Hansen

Trenerteam 2022
 Hovedtrener : Markus Karlsen Skogheim
Hjelpetrener: Oskar Kleveland Leiros (spillende)

Årets spiller 
Hver sesong kåres årets beste A-lagsfotballspiller av idrettslaget:

L/K-toppscorere gjennom tidene (fom. 1990)
Oppdatert per 18. oktober 2022
 Steffen Dreyer 280 mål
 Jørn Henriksen 150 mål
 Rune Lillevik 147 mål

Kjente fotballspillere

Referanser

Eksterne lenker
 
 Geitnes Stadion - Nordic Stadiums
 Polleidet Stadion - Nordic Stadiums

Fotballag i Troms
Fotballag etablert i 1933
Idrettslag i Troms
Idrettslag etablert i 1933
Lyngen
Bakurim

Bakurim eller Bahurim («Unge menn»)  var en landsby i oldtidens Israel i området til Benjamins stamme som lå øst for Jerusalem langs vegen til Jordandalen, ikke langt fra Oljeberget. Det var det stedet hvor Palti, sønn av Lajisj fra Gallim, som kong Saul hadde gitt sin datter Mikal til, kom til da hans hustru Mikal ble tatt fra ham og gitt tilbake til David, hennes første ektemann. Palti fulgte gråtende etter Mikal helt til de kom til Bakurim hvor han ble om han gå hjem, hvilket han gjorde.

Bakurim er nevnt flere ganger i fortellingene om David, blant annet i løpet av Davids flukt fra Absalom: «Da kong David nådde fram til Bahurim, kom det en mann ut av byen. Mannen var i slekt med Saul. Han het Sjimi og var sønn av Gera. Mens han gikk, forbannet han David. Og han kastet stein både etter kongen og alle hans menn, enda hele hæren og alle krigsheltene gikk med ham både på høyre og venstre side.» 

Bakurim var også stedet hvor levittene Jonatan og Ahimaas skjulte seg. Med unntaket av nevnte Sjimi, er Asmavet, en av Davids helter, den eneste andre fra dette stedet som er nevnt i den hebraiske Bibelen.

Talmud har identifisert Bakurim med et sted som tilsvarer dagens Almit, bortimot en og halv km bortenfor `Anata fra Jerusalem. Det er også lokalisert ved dagens Ras et-Tmim, øst for Scopusfjellet i nærheten av Jerusalem.

Referanser 

Bibelske steder